নুরগাল জেলা
নুরগাল জেলা আফগানিস্তানের কুনার প্রদেশের পশ্চিম অঞ্চলে অবস্থিত একটি অন্যতম জেলা। এটি আসাদাবাদ শহর থেকে ৪৫ কিলোমিটার পশ্চিমে এবং জালালাবাদ শহরের কাছাকাছি অবস্থান করছে। ভৌগোলিক অবস্থান অনুযায়ী জেলাটির সীমানা, পশ্চিমে এবং দক্ষিণে নঙ্গরহার প্রদেশ, উত্তরে চাপা দারা জেলা এবং পূর্বদিকে চাউকে জেলা এবং খাস কুনার জেলা অবস্থিত। ২০০৬ সালের আনুমানিক হিসাব অনুযায়ী, এখানকার জনসংখ্যা ছিল প্রায় ২৮,০০০ এর মত। জেলাটির কেন্দ্রীয় শহরের নাম হচ্ছে নুরগাল গ্রাম, যা মূলত কুনার নদীর উপত্যকা নুরগাল জেলার দক্ষিণ অঞ্চলে অবস্থান করছে। ১৯৮০-এর দশকের সোভিয়েত–আফগান যুদ্ধকালীন সময়ে প্রায় ৭০% এর উপরে ঘরবাড়ী ধ্বংসপ্রাপ্ত হয়। এলাকাটি পাহাড়ী অঞ্চল দ্বারা পরিবেষ্টিত এবং চাষাবাদের জন্য যথেষ্ট পরিমাণ জমি পাওয়া যায়না। এখানকার অধিকাংশ বাসিন্দা বিদেশে কাজ খুজে বেড়াচ্ছেন। স্বাস্থ্যসেবা এবং শিক্ষার ক্ষেত্রে তেমন কোন অগ্রগতি পরিলক্ষিত হয়না, যার ফলে উভয় খাতে যথেষ্ট উন্নতি প্রয়োজন।